Publication: Magyar Közlöny
Issue: MK-2011-69 (Year: 2011, Number: 69)
Era: contemporary
Section: A személyes adatok védelmérõl és a közérdekû adatok nyilvánosságáról szóló 1992. évi LXIII. törvény hozza létre az
Paragraph Index: 797

A személyes adatok védelmérõl és a közérdekû adatok nyilvánosságáról szóló 1992. évi LXIII. törvény hozza létre az adatvédelmi biztos önálló intézményét (IV. fejezet). Ennek megfelelõen az adatvédelmi biztos jogállása megegyezik az állampolgári jogok országgyûlési biztosának (részben az Alkotmányban szabályozott) jogállásával. A 2012. január 1-jétõl hatályos Alaptörvény 30. cikke ugyanakkor csak egy országgyûlési biztost (alapvetõ jogok biztosa) nevesít, és a VI. cikkben utal arra, hogy a személyes adatok védelméhez és a közérdekû adatok megismeréséhez való jog érvényesülését független hatóság ellenõrzi. Fentiek értelmében az Országos Választási Bizottság megállapítja, hogy a választópolgár egy, a hatályos szabályozás szerinti megoldással megegyezõ, ugyanakkor a jövõbeli szabályozással ellentétes felvetés esetén nem tudja kétséget kizáróan eldönteni, hogy „igen” vagy „nem” szavazatával pontosan milyen megoldást támogat. Az Országos Választási Bizottság megállapítja továbbá, hogy a népszavazásra feltenni kívánt kérdés valójában két kérdés, amelyek logikailag nem képeznek egységet, külön-külön is megválaszolhatók (a személyes adatok védelmében eljáró független országgyûlési biztos intézménye és a közérdekû adatok megismerhetõségének kérdése). Így a választópolgárnak nincs lehetõsége megkülönböztetést tenni, és részkérdésenként véleményt nyilvánítani a kezdeményezésrõl. Ennek alapján a népszavazásra feltenni kívánt kérdésre nem lehet egyértelmûen válaszolni. Mivel a népszavazásra feltenni kívánt kérdés megfogalmazása nem felel meg a törvényben foglalt követelményeknek, így a Testület az Nsztv. 10. § c) pontja értelmében az aláírásgyûjtõ ív hitelesítését megtagadja. II.

Source: https://magyarkozlony.hu/hivatalos-lapok/bc5a2650c13cdbb1c5ff5078ee1c2e0f04d5eb10/dokumentumok/78d23390f26a734d02fdb594cd3a83af94a2dd17/letoltes